AIŠKINAMASIS RAŠTAS

Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija organizuoja nuomos konkursus vadovaudamasi Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašu, patvirtintu Molėtų rajono savivaldybės tarybos 2019 m. sausio 24 d. sprendimu Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo“ (toliau – aprašas). LR Seimui 2019-07-25 priėmus LR valstybės ir savivaldybių turto valdymo, naudojimo ir disponavimo juo įstatymo Nr. VIII-729 5, 6, 10, 12, 14, 15, 16, 19, 20, 21, 24 straipsnių pakeitimo ir 18 straipsnio pripažino netekusiu galios įstatymą, pasikeitė valstybės ir savivaldybių valdymo, naudojimo ir disponavimo juo, panaudos bei nuomos teisinis reglamentas. Nespėjus pateikti tarybai tvirtinti nuomos aprašą, 2019 m. lapkričio 7 d. Molėtų rajono savivaldybės administracija (toliau – Administracija) gavo iš Vyriausybės atstovų įstaigos Vyriausybės atstovo Panevėžio ir Utenos apskrityse (toliau – Įstaiga) teikimą „Dėl 2019-01-24 Molėtų rajono savivaldybės tarybos sprendimo Nr. B1-16 patvirtinto Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo“, kuriame nurodo, kad neįgyvendintas reikalavimas susijęs su turto nuomos reglamentavimu.

Administracija, atsižvelgdama į LR Valstybės ir savivaldybių turto valdymo, naudojimo ir disponavimo juo įstatymo suvestinę redakciją nuo 2019-10-01 ir Įstaigos Teikimą, parengė ir teikia tvirtinti naują Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašą, o Molėtų rajono savivaldybės tarybos 2019 m. sausio 24 d. sprendimą Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo“ 1 punktą su visais pakeitimais ir papildymais siūlo pripažinti netekusiu galios.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis,

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnis,

Vyriausybės atstovų įstaigos Vyriausybės atstovo Panevėžio ir Utenos apskrityse 2019 m. lapkričio 7 d. teikimas „Dėl 2019-01-24 Molėtų rajono savivaldybės tarybos sprendimo Nr. B1-16 patvirtinto Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo“.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Aprašas tinkamai reglamentuos Savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarką.

Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės turto valdytojai.